**NÁRODNÁ RADA SLOVENSKEJ REPUBLIKY**

**IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**584**

**VLÁDNY NÁVRH**

**ZÁKON**

**z .............. 2024**

**o ochrane svedka a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

Čl. I

Základné ustanovenia

§ 1

(1) Tento zákon upravuje

a) zabezpečovanie a poskytovanie ochrany a pomoci ohrozenému svedkovi a chránenému svedkovi,

b) predbežné vykonávanie programu ochrany a vykonávanie programu ochrany,

c) kontrolu dodržiavania predbežného vykonávania programu ochrany a kontrolu dodržiavania programu ochrany,

d) medzinárodnú spoluprácu pri ochrane svedka.

(2) Podľa tohto zákona sa postupuje, ak ochranu života alebo zdravia ohrozeného svedka a chráneného svedka nie je možné zabezpečiť iným spôsobom.

(3) Predbežné vykonávanie programu ochrany a program ochrany  sa vykonáva na základe dobrovoľnosti ohrozeného svedka a chráneného svedka.

(4) Na predbežné vykonávanie programu ochrany a vykonávanie programu ochrany nie je právny nárok.

(5) Ochrana iných osôb v trestnom konaní ako ohrozeného svedka, voči ktorému sa vykonáva predbežné vykonávanie programu ochrany, a chráneného svedka, ktoré sú v súvislosti s trestným konaním ohrozené na živote alebo zdraví, sa zabezpečuje podľa osobitného predpisu.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­

1) Napríklad § 2 ods. 1 písm. m) zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov.

§ 2

(1) Ohrozeným svedkom je svedok, ktorý v trestnom konaní o obzvlášť závažnom zločine, zločine spáchanom organizovanou skupinou, zločineckou skupinou, teroristickou skupinou alebo extrémistickou skupinou, trestnom čine spáchanom z osobitného motívu podľa § 140 písm. e) Trestného zákona alebo o trestnom čine terorizmu poskytol svedeckú výpoveď alebo iný dôkaz o páchateľovi alebo okolnosti tohto trestného činu, na základe čoho u tohto svedka vzniká dôvodná obava ohrozenia jeho života alebo zdravia.

(2) Za ohrozeného svedka sa považuje aj blízka osoba ohrozeného svedka podľa odseku 1 uvedená v návrhu na začatie programu ochrany.

(3) Chráneným svedkom je ohrozený svedok, voči ktorému sa vykonáva program ochrany.

(4) Programom ochrany je súbor opatrení a úkonov, ktorými útvar Policajného zboru (ďalej len „útvar“) poskytuje ochranu a pomoc ohrozenému svedkovi a chránenému svedkovi.

§ 3

Návrh na začatie programu ochrany

(1) Návrh na začatie programu ochrany vypracuje a komisii prostredníctvom útvaru podá

a) v prípravnom konaní prokurátor alebo vyšetrovateľ s písomným súhlasom prokurátora,

1. v konaní pred súdom samosudca, predseda senátu alebo prokurátor.
2. Návrh na začatie programu ochrany obsahuje
3. meno, priezvisko, rodné číslo alebo dátum narodenia, ak rodné číslo nie je pridelené, adresu trvalého pobytu alebo prechodného pobytu ohrozeného svedka,
4. opis trestného činu uvedeného v § 2 ods. 1,
5. uvedenie nebezpečenstva, na základe ktorého vzniká u ohrozeného svedka dôvodná obava ohrozenia jeho života alebo zdravia,
6. odôvodnenie významu svedeckej výpovede alebo iného dôkazu poskytnutého ohrozeným svedkom pre trestné konanie o trestnom čine uvedenom v § 2 ods. 1,
7. informácie o osobných a majetkových pomeroch ohrozeného svedka,
8. písomný súhlas ohrozeného svedka so zámerom vykonávať voči nemu program ochrany a s návrhom povinností uvedených v § 7,
9. návrh na predbežné vykonávanie programu ochrany, ak je bezprostredne ohrozený život alebo zdravie ohrozeného svedka,
10. ďalšie údaje potrebné na posúdenie návrhu na začatie programu ochrany.

§ 4

Komisia

1. O návrhu na začatie programu ochrany a návrhu na ukončenie programu ochrany rozhoduje komisia.
2. Komisia sa skladá z piatich členov, z ktorých jeden je predsedom komisie. Predsedu komisie, jedného člena komisie a ich náhradníkov vymenúva a odvoláva minister vnútra Slovenskej republiky (ďalej len „minister“) z príslušníkov Policajného zboru. Dvoch členov komisie a ich náhradníkov vymenúva a odvoláva minister spravodlivosti Slovenskej republiky zo zamestnancov Ministerstva spravodlivosti Slovenskej republiky s praxou v oblasti súdnictva a väzenstva. Jedného člena komisie a jeho náhradníka vymenúva a odvoláva generálny prokurátor Slovenskej republiky z prokurátorov Generálnej prokuratúry Slovenskej republiky. Člen komisie alebo jeho náhradník musia byť oprávnení oboznamovať sa s utajovanými skutočnosťami. Člena komisie zastupuje v čase jeho neprítomnosti náhradník, ktorý má počas zastupovania postavenie člena komisie.
3. Rokovanie komisie podľa potreby zvoláva a vedie predseda komisie.
4. Komisia môže pred hlasovaním o návrhu na začatie programu ochrany alebo návrhu na ukončenie programu ochrany požadovať vysvetlenie od predkladateľa návrhu na začatie programu ochrany podľa § 3 ods. 1 alebo predkladateľa návrhu na ukončenie programu ochrany podľa § 12 ods. 1 alebo ods. 2.
5. Ak predseda komisie alebo jeho náhradník rozhodol o predbežnom vykonávaní programu ochrany podľa § 5 ods. 1, komisia sa s rozhodnutím oboznámi pred vydaním rozhodnutia o začatí programu ochrany.
6. Komisia môže rokovať, ak sú prítomní najmenej štyria jej členovia. Komisia rozhodne o začatí programu ochrany alebo ukončení programu ochrany, ak za návrh hlasovali najmenej traja prítomní členovia komisie.
7. Z rokovania komisie sa vyhotoví zápisnica, ktorá sa doručí útvaru.
8. Komisia o návrhu na začatie programu ochrany alebo návrhu na ukončenie programu ochrany rozhodne do 60 dní odo dňa podania návrhu.
9. Ak komisia rozhodla o nezačatí programu ochrany, nový návrh na začatie programu ochrany v tej istej veci možno podať, len ak obsahuje nové skutočnosti, ktoré môžu viesť k začatiu programu ochrany.
10. Podrobnosti o činnosti komisie upraví rokovací poriadok, ktorý vydá minister po dohode s ministrom spravodlivosti Slovenskej republiky a generálnym prokurátorom Slovenskej republiky.

§ 5

Predbežné vykonávanie programu ochrany

1. Predseda komisie na základe návrhu podľa § 3 ods. 2 písm. g) bezodkladne písomne rozhodne o predbežnom vykonávaní programu ochrany pred vydaním rozhodnutia o začatí programu ochrany komisiou; v neprítomnosti predsedu komisie o predbežnom vykonávaní programu ochrany rozhoduje jeho náhradník.
2. Predbežné vykonávanie programu ochrany začne útvar vykonávať bezodkladne po doručení rozhodnutia podľa odseku 1.
3. Predbežné vykonávanie programu ochrany útvar bezodkladne ukončí, ak
4. komisia rozhodla o nezačatí programu ochrany,
5. ohrozený svedok nesúhlasil s programom ochrany alebo
6. sa začal vykonávať program ochrany.
7. Na predbežné vykonávanie programu ochrany sa primerane použijú ustanovenia o programe ochrany.

Program ochrany

§ 6

1. Výsledok hlasovania komisie o návrhu na začatie programu ochrany útvar bezodkladne oznámi predkladateľovi návrhu na začatie programu ochrany podľa § 3 ods. 1.
2. Ak komisia rozhodla o začatí programu ochrany, útvar určí ohrozenému svedkovi podmienky a spôsob vykonávania programu ochrany, pričom zohľadní skutočnosti podľa § 3 ods. 2 písm. c) a e) a bezodkladne oboznámi ohrozeného svedka s programom ochrany; súčasťou programu ochrany môže byť aj zmena totožnosti chráneného svedka.
3. Na vykonávanie programu ochrany je potrebný písomný súhlas ohrozeného svedka s programom ochrany, ktorý si od ohrozeného svedka vyžiada útvar.
4. Ak ohrozený svedok s programom ochrany nesúhlasí, program ochrany sa nezačne vykonávať, čo útvar písomne oznámi predkladateľovi návrhu na začatie programu ochrany podľa § 3 ods. 1 a predsedovi komisie.

§ 7

Povinnosti chráneného svedka

1. Chránený svedok je povinný
2. dodržiavať program ochrany,
3. riadiť sa pokynmi príslušníkov Policajného zboru zaradených na útvare a príslušníkov Zboru väzenskej a justičnej stráže (ďalej len „zbor“),
4. bezodkladne informovať útvar a zbor o všetkých nových skutočnostiach a zmenách, ktoré môžu byť významné pre program ochrany,
5. zachovávať mlčanlivosť o všetkých skutočnostiach, o ktorých sa dozvedel počas vykonávania programu ochrany, a to aj po jeho ukončení,
6. vyvíjať úsilie smerujúce k ekonomickému osamostatneniu,
7. neudržiavať a nenadväzovať styky s osobami z kriminálneho prostredia,
8. nevyvíjať činnosť, ktorá by mohla ohroziť jeho bezpečnosť alebo narušiť program ochrany.
9. Vykonávanie programu ochrany nezbavuje chráneného svedka povinnosti plniť si svoje záväzky.

§ 8

Oprávnenia útvaru

1. Útvar s cieľom uľahčiť začlenenie chráneného svedka do spoločnosti je oprávnený chránenému svedkovi zabezpečovať najmä duševnú, sociálnu, právno-poradenskú a rekvalifikačnú podporu a podporu vo vzdelávaní.
2. Ak ide o konanie pred súdom v občianskoprávnych veciach a uznanie nárokov, ktoré vznikli počas programu ochrany, je útvar oprávnený potvrdiť, že osoba, ktorej totožnosť bola ako chránenému svedkovi zmenená, je identická s osobou pred touto zmenou totožnosti.
3. Ak ide o konanie pred orgánom sociálneho poistenia, orgánom sociálneho zabezpečenia, dôchodkovou správcovskou spoločnosťou2) alebo zdravotnou poisťovňou je útvar oprávnený vykonávať právne úkony smerujúce k zachovaniu nadobudnutých práv chráneného svedka.
4. Útvar môže chránenému svedkovi určiť a poskytovať pravidelný mesačný peňažný príspevok do výšky priemernej nominálnej mesačnej mzdy zamestnanca v  hospodárstve Slovenskej republiky zistenej Štatistickým úradom Slovenskej republiky za kalendárny rok, ktorý predchádzal kalendárnemu roku, v ktorom sa začal program ochrany voči chránenému svedkovi vykonávať. Na poskytnutie pravidelného mesačného peňažného príspevku nie je právny nárok.

(5) Útvar môže v odôvodnených prípadoch chránenému svedkovi poskytnúť mimoriadny peňažný príspevok. Na poskytnutie mimoriadneho peňažného príspevku nie je právny nárok.

(6) Ak sa počas vykonávania programu ochrany zistí, že chránenému svedkovi vznikli pred začatím programu ochrany záväzky, ktoré nebude uhrádzať štát, útvar môže poskytnúť chránenému svedkovi peňažnú pôžičku na vysporiadanie týchto záväzkov. Na poskytnutie peňažnej pôžičky nie je právny nárok.

(7) Útvar môže v odôvodnených prípadoch osobe, ktorej sa skončil program ochrany, umožniť zastierať jej skutočnú totožnosť, využívať vytvorenú legendu a krycie doklady alebo poskytnúť inú obdobnú pomoc.

(8) Útvar môže v odôvodnených prípadoch voči osobe, ktorej sa skončil program ochrany, vykonávať úkony smerujúce k zaisteniu jej bezpečnosti.

§ 9

Vykonávanie programu ochrany

počas výkonu väzby alebo výkonu trestu odňatia slobody

1. Počas výkonu väzby alebo výkonu trestu odňatia slobody vykonáva program ochrany zbor v spolupráci s útvarom.
2. Počas výkonu väzby alebo výkonu trestu odňatia slobody útvar v spolupráci so zborom

a) určuje podmienky a spôsob vykonávania programu ochrany podľa § 6 ods. 2 a

1. bezodkladne oboznamuje ohrozeného svedka s programom ochrany.
2. Zbor rozhodne o umiestnení ohrozeného svedka a chráneného svedka počas výkonu väzby alebo výkonu trestu odňatia slobody v súlade s predpismi upravujúcimi výkon väzby a výkon trestu odňatia slobody.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2) Zákon č. [328/2002 Z. z.](https://www.aspi.sk/products/lawText/1/62654/1/2/ASPI%253A/328/2002%20Z.z.) o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.

Zákon č. [461/2003 Z. z.](https://www.aspi.sk/products/lawText/1/62654/1/2/ASPI%253A/461/2003%20Z.z.) o sociálnom poistení v znení neskorších predpisov.

Zákon č. [43/2004 Z. z.](https://www.aspi.sk/products/lawText/1/62654/1/2/ASPI%253A/43/2004%20Z.z.) o starobnom dôchodkovom sporení a o zmene a doplnení niektorých zákonov v znení neskorších predpisov.

§ 10

Vykonávanie programu ochrany

v prípravnom konaní a v konaní pred súdom

(1) V prípravnom konaní prokurátor alebo vyšetrovateľ písomne oznámi útvaru dátum a miesto konania úkonu s plánovanou účasťou chráneného svedka a spoločne si dohodnú ďalší postup pri vykonaní úkonu.

(2) V konaní pred súdom samosudca alebo predseda senátu písomne oznámi útvaru dátum a miesto konania hlavného pojednávania, na ktorom je nevyhnutná účasť chráneného svedka a spoločne si dohodnú ďalší postup pri zabezpečení účasti chráneného svedka na hlavnom pojednávaní.

(3) Samosudca alebo predseda senátu zabezpečí administratívne opatrenia a prostredníctvom útvaru aj technické opatrenia pri výsluchu chráneného svedka pred súdom.3)

1. Ochranu chráneného svedka v prípravnom konaní a v konaní pred súdom zabezpečuje útvar v spolupráci so zborom a v súčinnosti s inými útvarmi Policajného zboru.

Ukončenie programu ochrany

§ 11

1. Útvar ukončí program ochrany, ak

a) chránený svedok doručil útvaru písomné oznámenie o tom, že ukončuje program ochrany,

b) komisia rozhodla o ukončení programu ochrany na základe návrhu podľa § 12 alebo

c) chránený svedok zomrel alebo bol vyhlásený za mŕtveho.

1. Ukončenie programu ochrany podľa odseku 1 písm. a) do nadobudnutia právoplatnosti rozhodnutia o trestnom čine uvedenom v § 2 ods. 1 útvar podľa štádia trestného konania4) písomne oznámi vyšetrovateľovi, prokurátorovi, samosudcovi alebo predsedovi senátu.

§ 12

Návrh na ukončenie programu ochrany

1. Návrh na ukončenie programu ochrany vypracuje a komisii prostredníctvom útvaru podá
   * + 1. v prípravnom konaní prokurátor alebo vyšetrovateľ s písomným súhlasom prokurátora,
       2. v konaní pred súdom samosudca, predseda senátu alebo prokurátor.
2. Návrh na ukončenie programu ochrany komisii môže podať aj útvar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) Napríklad § 134 ods. 3, § 249 ods. 3, § 262 a 273 Trestného poriadku.

4) § 10 ods. 14 Trestného poriadku.

1. Návrh na ukončenie programu ochrany obsahuje najmä
2. meno, priezvisko, rodné číslo alebo dátum narodenia, ak rodné číslo nie je pridelené, adresu trvalého pobytu alebo prechodného pobytu chráneného svedka,
3. opis trestného činu uvedeného v § 2 ods. 1,
4. odôvodnenie významu svedeckej výpovede alebo iného dôkazu poskytnutého chráneným svedkom pre trestné konanie o trestnom čine uvedenom v § 2 ods. 1,
5. dôvod ukončenia programu ochrany podľa odseku 4 alebo odseku 5.
6. Predkladateľ návrhu na ukončenie programu ochrany podľa odseku 1 môže podať návrh na ukončenie programu ochrany, ak
7. zistí, že pominuli dôvody vykonávania programu ochrany, alebo
8. chránený svedok
   * + 1. odmietol poskytnúť alebo neposkytol svedeckú výpoveď alebo iný dôkaz o páchateľovi alebo okolnosti trestného činu uvedeného v § 2 ods. 1, alebo
       2. úmyselne uviedol nepravdu o páchateľovi alebo okolnosti, ktorá má podstatný význam pre rozhodnutie o trestnom čine uvedenom v § 2 ods. 1, alebo takú okolnosť zamlčal, alebo predložil dôkaz, o ktorom vedel, že je sfalšovaný alebo pozmenený.
9. Útvar môže podať návrh na ukončenie programu ochrany, ak
10. pominuli dôvody vykonávania programu ochrany, alebo
11. chránený svedok
    * + 1. úmyselne uviedol nepravdu alebo zamlčal skutočnosť, čo malo podstatný význam pre rozhodnutie komisie o začatí programu ochrany,
        2. trpí trvalou duševnou poruchou, ktorá vylučuje dodržiavanie programu ochrany a jeho dodržiavanie nemožno zabezpečiť inak,
        3. porušil povinnosť podľa § 7, alebo
        4. počas programu ochrany sa dopustil konania, ktoré odôvodňuje jeho trestné stíhanie za úmyselný trestný čin.

§ 13

Rozhodnutie komisie o návrhu na ukončenie programu ochrany útvar bezodkladne oznámi predkladateľovi návrhu na ukončenie programu ochrany podľa § 12 ods. 1. Ukončenie programu ochrany podľa § 11 ods. 1 písm. b) útvar ústne alebo iným vhodným spôsobom oznámi chránenému svedkovi.

§ 14

Kontrola

Útvar je oprávnený vykonávať kontrolu dodržiavania predbežného vykonávania programu ochrany ohrozeným svedkom a kontrolu dodržiavania programu ochrany chráneným svedkom.

§ 15

Podozrivý, obvinený, obžalovaný a odsúdený

Ustanovenia tohto zákona sa primerane použijú aj na podozrivého, obvineného,obžalovaného a odsúdeného, ktorý v trestnom konaní o trestnom čine uvedenom v § 2 ods. 1 poskytol výpoveď alebo iný dôkaz o páchateľovi alebo okolnosti tohto trestného činu, na základe čoho u neho vzniká dôvodná obava ohrozenia jeho života alebo zdravia.

§ 16

Medzinárodná spolupráca

(1) Útvar spolupracuje pri vykonávaní programu ochrany s príslušnými orgánmi iných štátov a medzinárodnými organizáciami na základe medzinárodných zmlúv, ktorými je Slovenská republika viazaná alebo na základe požiadavky ministra.

(2) Tento zákon sa primerane použije aj pri zabezpečovaní a poskytovaní ochrany a pomoci svedkovi, ako aj na kontrolu dodržiavania povinností svedka, ktoré útvar vykonáva

1. v spolupráci s príslušnými orgánmi iných štátov alebo na základe medzinárodných zmlúv, ktorými je Slovenská republika viazaná o poskytnutí ochrany a pomoci svedkovi, voči ktorému orgán iného štátu rozhodol o obdobných opatreniach a úkonoch ako program ochrany,
2. so súhlasom prezidenta Policajného zboru na žiadosť oprávneného orgánu iného štátu, ktorý voči tomuto svedkovi rozhodol o obdobných opatreniach a úkonoch podľa právneho poriadku tohto štátu ako program ochrany,
3. so súhlasom ministra na žiadosť Medzinárodného trestného súdu,5) ktorý voči tomuto svedkovi rozhodol o obdobných opatreniach a úkonoch ako program ochrany.

Spoločné ustanovenia

§ 17

1. Ak je ohrozeným svedkom alebo chráneným svedkom maloletá osoba alebo osoba, ktorej súd rozhodnutím obmedzil spôsobilosť na právne úkony, úkony súvisiace s programom ochrany vykonáva osoba, ktorá takúto osobu zastupuje,6) ak tým nie je ohrozený život alebo zdravie maloletej osoby alebo osoby, ktorej súd rozhodnutím obmedzil spôsobilosť na právne úkony.
2. Ak úkony súvisiace s programom ochrany nemôže vykonať osoba, ktorá zastupuje maloletú osobu a program ochrany je v záujme maloletej osoby, úkony súvisiace s programom ochrany vykoná maloletá osoba osobne. Úkony maloletej osoby súvisiace s programom ochrany musia byť schválené súdom;7) návrh na schválenie úkonov maloletej osoby súvisiacich s programom ochrany súdu podáva útvar.

§ 18

Každý je povinný na požiadanie útvaru poskytnúť súčinnosť počas vykonávania programu ochrany, ak mu v tom nebránia dôvody ustanovené inými všeobecne záväznými právnymi predpismi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5) Napríklad čl. 93 ods. 1 písm. j) Rímskeho štatútu Medzinárodného trestného súdu (oznámenie Ministerstva zahraničných vecí Slovenskej republiky č. 333/2002 Z. z.).

6) § 26, § 27 a 30 Občianskeho zákonníka.

§ 31 ods. 1, § 39 ods. 2 a 3, § 56 ods. 1, § 57 ods. 4 a § 60 zákona č. 36/2005 Z. z. o rodine a o zmene a doplnení niektorých zákonov v znení neskorších predpisov.

7) § 111 písm. i) Civilného mimosporového poriadku.

§ 19

Útvar poskytuje informácie o programe ochrany len v nevyhnutne potrebnom rozsahu, ak je to potrebné na účely podľa § 4 ods. 4, § 8 ods. 1 až 3, § 9, § 16 a 18.

§ 20

Informácie týkajúce sa ohrozeného svedka, chráneného svedka, komisie a programu ochrany sa nesprístupňujú.

§ 21

Náklady podľa tohto zákona znáša štát, ak medzinárodná zmluva, ktorou je Slovenská republika viazaná, neustanovuje inak.

§ 22

Na konanie podľa tohto zákona sa nevzťahuje správny poriadok. Rozhodnutia podľa tohto zákona nie sú preskúmateľné súdmi správneho súdnictva.

§ 23

Prechodné ustanovenie

Program ochrany vykonávaný podľa predpisu účinného do 28. februára 2025 sa považuje za program ochrany vykonávaný podľa tohto zákona.

§ 24

Zrušovacie ustanovenie

Zrušuje sa zákon č. 256/1998 Z. z. o ochrane svedka a o zmene a doplnení niektorých zákonov v znení zákona č. 490/2001 Z. z., zákona č. 457/2003 Z. z., zákona č. 255/2006 Z. z., zákona č. 180/2009 Z. z. a zákona č. 444/2015 Z. z.

Čl. II

Zákon Národnej rady Slovenskej republiky č. [171/1993 Z. z.](https://www.noveaspi.sk/products/lawText/1/89946/1/ASPI%253A/171/1993%20Z.z.) o Policajnom zbore v znení zákona Národnej rady Slovenskej republiky č. [251/1994 Z. z.](https://www.noveaspi.sk/products/lawText/1/89946/1/ASPI%253A/251/1994%20Z.z.), zákona Národnej rady Slovenskej republiky č. [233/1995 Z. z.](https://www.noveaspi.sk/products/lawText/1/89946/1/ASPI%253A/233/1995%20Z.z.), zákona Národnej rady Slovenskej republiky č. [315/1996 Z. z.](https://www.noveaspi.sk/products/lawText/1/89946/1/ASPI%253A/315/1996%20Z.z.), zákona č. [353/1997 Z. z.](https://www.noveaspi.sk/products/lawText/1/89946/1/ASPI%253A/353/1997%20Z.z.), zákona č. [12/1998 Z. z.](https://www.noveaspi.sk/products/lawText/1/89946/1/ASPI%253A/12/1998%20Z.z.), zákona č. [73/1998 Z. z.](https://www.noveaspi.sk/products/lawText/1/89946/1/ASPI%253A/73/1998%20Z.z.), zákona č. [256/1998 Z. z.](https://www.noveaspi.sk/products/lawText/1/89946/1/ASPI%253A/256/1998%20Z.z.), zákona č. [116/2000 Z. z.](https://www.noveaspi.sk/products/lawText/1/89946/1/ASPI%253A/116/2000%20Z.z.), zákona č. [323/2000 Z. z.](https://www.noveaspi.sk/products/lawText/1/89946/1/ASPI%253A/323/2000%20Z.z.), zákona č. [367/2000 Z. z.](https://www.noveaspi.sk/products/lawText/1/89946/1/ASPI%253A/367/2000%20Z.z.), zákona č. [490/2001 Z. z.](https://www.noveaspi.sk/products/lawText/1/89946/1/ASPI%253A/490/2001%20Z.z.), zákona č. [48/2002 Z. z.](https://www.noveaspi.sk/products/lawText/1/89946/1/ASPI%253A/48/2002%20Z.z.), zákona č. [182/2002 Z. z.](https://www.noveaspi.sk/products/lawText/1/89946/1/ASPI%253A/182/2002%20Z.z.), zákona č. [422/2002 Z. z.](https://www.noveaspi.sk/products/lawText/1/89946/1/ASPI%253A/422/2002%20Z.z.), zákona č. [155/2003 Z. z.](https://www.noveaspi.sk/products/lawText/1/89946/1/ASPI%253A/155/2003%20Z.z.), zákona č. [166/2003 Z. z.](https://www.noveaspi.sk/products/lawText/1/89946/1/ASPI%253A/166/2003%20Z.z.), zákona č. [458/2003 Z. z.](https://www.noveaspi.sk/products/lawText/1/89946/1/ASPI%253A/458/2003%20Z.z.), zákona č. [537/2004 Z. z.](https://www.noveaspi.sk/products/lawText/1/89946/1/ASPI%253A/537/2004%20Z.z.), zákona č. [69/2005 Z. z.](https://www.noveaspi.sk/products/lawText/1/89946/1/ASPI%253A/69/2005%20Z.z.), zákona č. [534/2005 Z. z.](https://www.noveaspi.sk/products/lawText/1/89946/1/ASPI%253A/534/2005%20Z.z.), zákona č. [558/2005 Z. z.](https://www.noveaspi.sk/products/lawText/1/89946/1/ASPI%253A/558/2005%20Z.z.), zákona č. [255/2006 Z. z.](https://www.noveaspi.sk/products/lawText/1/89946/1/ASPI%253A/255/2006%20Z.z.), zákona č. [25/2007 Z. z.](https://www.noveaspi.sk/products/lawText/1/89946/1/ASPI%253A/25/2007%20Z.z.), zákona č. [247/2007 Z. z.](https://www.noveaspi.sk/products/lawText/1/89946/1/ASPI%253A/247/2007%20Z.z.), zákona č. [342/2007 Z. z.](https://www.noveaspi.sk/products/lawText/1/89946/1/ASPI%253A/342/2007%20Z.z.), zákona č. [86/2008 Z. z.](https://www.noveaspi.sk/products/lawText/1/89946/1/ASPI%253A/86/2008%20Z.z.), zákona č. [297/2008 Z. z.](https://www.noveaspi.sk/products/lawText/1/89946/1/ASPI%253A/297/2008%20Z.z.), zákona č. [491/2008 Z. z.](https://www.noveaspi.sk/products/lawText/1/89946/1/ASPI%253A/491/2008%20Z.z.), zákona č. [214/2009 Z. z.](https://www.noveaspi.sk/products/lawText/1/89946/1/ASPI%253A/214/2009%20Z.z.), nálezu Ústavného súdu Slovenskej republiky č. [290/2009 Z. z.](https://www.noveaspi.sk/products/lawText/1/89946/1/ASPI%253A/290/2009%20Z.z.), zákona č. [291/2009 Z. z.](https://www.noveaspi.sk/products/lawText/1/89946/1/ASPI%253A/291/2009%20Z.z.), zákona č. [495/2009 Z. z.](https://www.noveaspi.sk/products/lawText/1/89946/1/ASPI%253A/495/2009%20Z.z.), zákona č. [594/2009 Z. z.](https://www.noveaspi.sk/products/lawText/1/89946/1/ASPI%253A/594/2009%20Z.z.), zákona č. [547/2010 Z. z.](https://www.noveaspi.sk/products/lawText/1/89946/1/ASPI%253A/547/2010%20Z.z.), zákona č. [192/2011 Z. z.](https://www.noveaspi.sk/products/lawText/1/89946/1/ASPI%253A/192/2011%20Z.z.), zákona č. [345/2012 Z. z.](https://www.noveaspi.sk/products/lawText/1/89946/1/ASPI%253A/345/2012%20Z.z.), zákona č. [75/2013 Z. z.](https://www.noveaspi.sk/products/lawText/1/89946/1/ASPI%253A/75/2013%20Z.z.), zákona č. [307/2014 Z. z.](https://www.noveaspi.sk/products/lawText/1/89946/1/ASPI%253A/307/2014%20Z.z.), nálezu Ústavného súdu Slovenskej republiky č. [139/2015 Z. z.](https://www.noveaspi.sk/products/lawText/1/89946/1/ASPI%253A/139/2015%20Z.z.), zákona č. [397/2015 Z. z.](https://www.noveaspi.sk/products/lawText/1/89946/1/ASPI%253A/397/2015%20Z.z.), zákona č. [444/2015 Z. z.](https://www.noveaspi.sk/products/lawText/1/89946/1/ASPI%253A/444/2015%20Z.z.), zákona č. [125/2016 Z. z.](https://www.noveaspi.sk/products/lawText/1/89946/1/ASPI%253A/125/2016%20Z.z.), zákona č. [82/2017 Z. z.](https://www.noveaspi.sk/products/lawText/1/89946/1/ASPI%253A/82/2017%20Z.z.), zákona č. [18/2018 Z. z.](https://www.noveaspi.sk/products/lawText/1/89946/1/ASPI%253A/18/2018%20Z.z.), zákona č. 68/2018 Z. z., zákona č. 177/2018 Z. z., zákona č. 6/2019 Z. z., zákona č. 35/2019 Z. z., zákona č. 395/2019 Z. z., zákona č. 217/2021 Z. z., zákona č. 187/2022 Z. z., zákona č. 252/2022 Z. z. a zákona č. 166/2024 Z. z. sa mení a dopĺňa takto:

* + - 1. V § 2 ods. 1 písmeno m) znie:

„m) zabezpečuje a poskytuje ochranu a pomoc ohrozenému svedkovi a chránenému svedkovi a vykonáva kontrolu podľa osobitného predpisu2a) a poskytuje krátkodobú ochranu osobám v trestnom konaní, ktoré sú v súvislosti s trestným konaním ohrozené na živote alebo zdraví, okrem ohrozeného svedka, voči ktorému sa vykonáva predbežné vykonávanie programu ochrany a chráneného svedka,“.

Poznámka pod čiarou k odkazu 2a znie:

„2a) Zákon č. ..../2025 Z. z. o ochrane svedka a o zmene a doplnení niektorých zákonov.“.

* + - 1. V § 11 ods. 1 písm. d) sa slová „podľa osobitného predpisu,“ nahrádzajú slovami „ alebo kontrolu podľa osobitného predpisu,2a)“.

V § 36 sa za slová „chránenému svedkovi“ vkladajú slová „a pri kontrole“.

1. V § 38a ods. 1 sa za slová „chránenému svedkovi“ vkladajú slová „a vykonávania kontroly podľa osobitného predpisu2a)“.
2. V § 76a ods. 3 sa slová „podľa osobitného predpisu,“ nahrádzajú slovami „a vykonávaní kontroly podľa osobitného predpisu,2a)“.

Čl. III

Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení nálezu Ústavného súdu Slovenskej republiky č. 638/2005 Z. z., zákona č. 255/2006 Z. z., zákona č. 330/2007 Z. z., zákona č. 668/2007 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 400/2009 Z. z., zákona č. 192/2011 Z. z., zákona č. 122/2013 Z. z., zákona č. 195/2014 Z. z., nálezu Ústavného súdu Slovenskej republiky č. 261/2014 Z. z., zákona č. 362/2014 Z. z., zákona č. 247/2015 Z. z., zákona č. 338/2015 Z. z., zákona č. 91/2016 Z. z., zákona č. 125/2016 Z. z., zákona č. 301/2016 Z. z., zákona č. 340/2016 Z. z., zákona č. 51/2017 Z. z., zákona č. 152/2017 Z. z., zákona č. 334/2017 Z. z., zákona č. 69/2018 Z. z., zákona č. 177/2018 Z. z., nálezu Ústavného súdu Slovenskej republiky č. 40/2019 Z. z., zákona č. 90/2019 Z. z., zákona č. 221/2019 Z. z., zákona č. 364/2020 Z. z., zákona č. 423/2020 Z. z., zákona č. 161/2024 Z. z. a zákona č. 166/2024 Z. z. sa mení a dopĺňa takto:

V § 35 ods. 2 sa slová „ohrozený svedok a chránený svedok17)“ nahrádzajú slovami „ohrozený svedok, chránený svedok17) a osoba zastupujúca ohrozeného svedka alebo chráneného svedka podľa osobitného predpisu17a)“.

Poznámky pod čiarou k odkazom 17 a 17a znejú:

„17) Zákon č. .../2025 Z. z. o ochrane svedka a o zmene a doplnení niektorých zákonov.

17a) § 17 ods. 1 zákona č. .../2025 Z. z.“.

Čl. IV

Zákon č. [475/2005 Z. z.](https://www.aspi.sk/products/lawText/1/96954/1/ASPI%253A/475/2005%20Z.z.) o výkone trestu odňatia slobody a o zmene a doplnení niektorých zákonov v znení zákona č. [93/2008 Z. z.](https://www.aspi.sk/products/lawText/1/96954/1/ASPI%253A/93/2008%20Z.z.), zákona č. [498/2008 Z. z.](https://www.aspi.sk/products/lawText/1/96954/1/ASPI%253A/498/2008%20Z.z.), zákona č. [461/2012 Z. z.](https://www.aspi.sk/products/lawText/1/96954/1/ASPI%253A/461/2012%20Z.z.), zákona č. [370/2013 Z. z.](https://www.aspi.sk/products/lawText/1/96954/1/ASPI%253A/370/2013%20Z.z.), zákona č. [78/2015 Z. z.](https://www.aspi.sk/products/lawText/1/96954/1/ASPI%253A/78/2015%20Z.z.), zákona č. [444/2015 Z. z.](https://www.aspi.sk/products/lawText/1/96954/1/ASPI%253A/444/2015%20Z.z.), zákona č. [125/2016 Z. z.](https://www.aspi.sk/products/lawText/1/96954/1/ASPI%253A/125/2016%20Z.z.), zákona č. [35/2019 Z. z.](https://www.aspi.sk/products/lawText/1/96954/1/ASPI%253A/35/2019%20Z.z.) a zákona č. 310/2021 Z. z. sa mení takto:

Poznámka pod čiarou k odkazu 54 znie:

„54) Zákon č. .../2025 z. z. o ochrane svedka a o zmene a doplnení niektorých zákonov.“.

V § 82 ods. 2 sa slová „vykonávacou dohodou[54a](https://www.aspi.sk/products/lawText/1/60785/1/2/zakon-c-475-2005-zz-o-vykone-trestu-odnatia-slobody-a-o-zmene-a-doplneni-niektorych-zakonov?vtextu=54" \l "lema3)[)](https://www.aspi.sk/products/lawText/1/60785/1/2/zakon-c-475-2005-zz-o-vykone-trestu-odnatia-slobody-a-o-zmene-a-doplneni-niektorych-zakonov?vtextu=54" \l "lema3)“ nahrádzajú slovami „osobitným predpisom54a)“.

Poznámka pod čiarou k odkazu 54a znie:

„54a) § 9 zákona č. ..../2025 Z. z.“.

Čl. V

Tento zákon nadobúda účinnosť 1. marca 2025.